Kārlis Rotermunds
Kārlis Nikolajs Emanuels Rotermunds (vācu: Carl Nicolaus Emanuel Rottermund; dzimis 1847. gada 23. decembrī, miris 1925. gada 23. februārī) bija Liepājā dzimis vācbaltiešu luterāņu mācītājs. Dzimis Liepājas mācītāja ģimenē. No 1857. līdz 1864. gadam mācījās Liepājas Nikolaja ģimnāzijā. No 1865. līdz 1870. gadam studēja Tērbatas Universitātē. Ordinēts 1872. gadā Liepājā. Kalpoja par palīgmācītāju Ēdolē. No 1873. līdz 1891. gadam — mācītājs Nītaurē. No 1891. līdz 1907. gadam — Biķeru draudzes mācītājs. No 1893. gada — mācītājs Rīgas pilsētas slimnīcā. No 1907. gada — mācītājs emeritus. Pēc 1913. gada pārcēlās uz dzīvi Vācijā.